какво се случва след подадена жалба до прокуратурата ?
вашата жалба или сигнал ще бъдат разгледани от прокурор в съответната прокуратура, който ще прецени дали са налице данни за извършено престъпление. ако данните за извършено престъпление са достатъчно, прокурорът ще образува досъдебно производство. ако данните в жалбата или сигнала сочат престъпление, но не са достатъчно, прокурорът може да изпрати вашия сигнал или жалба на органите на мвр или на друг специализиран орган за извършване на предварителна проверка. ако в жалбата или сигнала не се съдържат данни за престъпление или проверката не установи такива, прокурорът ще откаже образуване на досъдебно производство, за което ще ви уведоми. постановлението за отказ да се образува досъдебно производство подлежи на обжалване пред горестоящата прокуратура.